armvectores/hy_wikipedia_2023 huggingface dataset:
Հենզել Առաքելյան

Հենզել Միսակի Առաքելյան (նոյեմբերի 2, 1946(1946-11-02), Բռնակոթ, Սիսիանի շրջան, Հայկական ԽՍՀ, ԽՍՀՄ), պատմաբան, լրագրող, պետական-հասարակական գործիչ։


== Կենսագրություն ==
Ծնվել է  1946 թվականի նոյեմբերի 2-ին Սիսիանի շրջանի Բռնակոթ գյուղում։ Տեղում էլ ստացել է ﬕջնակարգ կրթություն։ Ավարտել է Երևանի պետական համալսարանի պատմության ֆակուլտետը, ԽՄԿԿ կենտկոﬕն առընթեր Բաքվի կուսակցական քառամյա բարձրագույն դպրոցը։ Եղել է «Որոտան» թերթի գրական աշխատող, բաժնի վարիչ, խմբագրի տեղակալ։ ԽՍՀՄ և Հայաստանի ժուռնալիստների ﬕության անդամ է։ 1973 թվականին փոխադրվել է ՀԿԿ Սիսիանի շրջանային կոմիտե, աշխատել  պրոպագանդայի և  հետո՝  կազմակերպական բաժնի վարիչ, երկրորդ քարտուղար, 1988-1991 թվականներին՝ առաջին քարտուղար։
1990-1995 թվականներին եղել է ՀՀ գերագույն խորհրդի առաջին գումարման պատգամավոր։ 1991 թվականին  ՀՀ գերագույն խորհրդի կողﬕց ընտրվել է լրատվության  հարցերի  մշտական հանձնաժողովի անդամ։ 1992 թվականին նշանակվել է Սիսիանի պոլիտեխնիկուﬕ, 1993 թվականին՝ իր նախաձեռնությամբ ստեղծված պետական քոլեջի տնօրեն, ուր աշխատել է ﬕնչև 2014 թվականը։ 


== Շրջկոﬕ առաջին քարտուղար աշխատած տարիները ==
Հենզել Առաքելյանը  շրջկոﬕ առաջին քարտուղար է աշխատել անցումային շրջանում՝ 1988-1991 թվականներին (պատերազմ, շրջափակում, փախստականներ․․․)։ Չնայած դրան՝ Սիսիանում թե՛ տնտեսական, և թե՛ սոցիալ-մշակութային ոլորտներում տեսանելի աշխատանքներ կատարվեցին։
1988-1990 թվականներին ավարտվեց շրջանի գրեթե բոլոր գյուղերի միացումը hեռախոսացանցին, ասֆալտապատվեցին գյուղեր տանող ճանապարհները (Բռնակոթ, Անգեղակոթ, Լծեն, Բարձրավան, Գորհայք, Ծղուկ, Նորավան), անցկացվեցին մի շարք ջրատարներ, սկսվեց նաև Մուխուրթույրան-Սիսիան ջրատարի շինարարությունը։ Կառուցվեցին ﬕ քանի նոր դպրոցներ, մանկապարտեզներ։ Նոր թափ ստացավ բնակարանային շինարարությունը։ 
Հենզել Առաքելյանի նախաձեռնությամբ ստեղծվեց Սիսիանի պատմության թանգարանը։ Թանգարանի բակում կանգնեցվեց ﬔծ պատմաբան Նիկողայոս Ադոնցի արձանը։
Բարեկարգվեց Սիսիան քաղաքի Սուրբ Գրիգոր եկեղեցու շրջակայքը, կանգնեցվեց 2 կաթողիկոսների՝ Սիսիան այցելությունը խորհրդանշող հուշակոթողը, երկրաշարժի զոհերի հիշատակը հավերժացնող հուշարձանը, թուրքերի դեմ սիսիանցիների հերոսական ինքնապաշտպանության 70-ամյակին նվիրված բարձրաքանդակը, վերանորոգվեցին Բռնակոթի, Անգեղակոթի եկեղեցիները, սկսվեցին Որոտնավանքի նորոգման աշխատանքները, տեղադրվեց   եղեռնի զոհերի հիշատակը հավերժացնող խաչ-տապանաքարը։ Այդ տարիներին էր, որ ավարտվեց Երևանյան զբոսայգու շինարարությունը՝ դառնալով սիսիանցիների սիրված զբոսավայրը։


== Հրատարակած գրքերը ==
Հրատարակվել են նրա «Սիսիան․ տեղեկատու ուղեցույց» (1987), «Սիսիան․ պատմաաշխարհագրական ակնարկ» (1996), «Ուխտագնացություն դեպի Սիսիան» (2017), «Համո Սահյան․ դասականի սիսիանյան «կարկատանները»», «Զանգեզուրի ճակատագիրը։ Նժդե՞հ, թե՞ Մյասնիկյան» , «Ներսես արքեպիսկոպոս Մելիք Թանգյանի փոթորկալից կյանքը», «Սիսիանի համառոտ հանրագիտարան» (2002), «Սիսիանի պատմամշակութային արժեքներն ու բնության շնորհները» (2017) և այլ գրքեր։


== Պարգևներ ==
Պարգևատրվել է «Աշխատանքային գերազանցության համար» ԽՍՀՄ մեդալով, Ազգային ժողովի նախագահի շնորհակալագրով, ՀՀ կրթության և գիտության նախարարության ոսկե մեդալով և պատվոգրով, Ակսել Բակունցի հուշամեդալով, Կիևի պահեստազորի սպաների վերապատրաստման դպրոցի պատվոգրով։


== Ծանոթագրություններ ==
Գեներալ Կարբիշևի հուշարձան (Մոսկվա)

Գեներալ Կարբիշևի հուշարձան (ռուս.՝ Памятник генералу Карбышеву), հուշարձան Ռուսաստանի Դաշնության մայրաքաղաք Մոսկվայում, որը նվիրված է Խորհրդային Միության հերոս գեներալ-լեյտենանտ Դմիտրի Կարբիշևին։ Տեղադրվել է 1980 թվականին գեներալի անվան բուլվարի և Մարշալ Ժուկովի պողոտայի հատման վայրում։


== Պատմությունից ==

Դմիտրի Կարբիշևը խորհրդային բանակի գեներալ էր, ինժեներ։ Հայրենական մեծ պատերազմի սկզբին նա գերի է ընկել։ Նրան առաջարկել են համագործակցել, բայց նա հրաժարվել է։ Դմիտրի Կարբիշևը պահվել է գերմանական Զամոսց, Համելբուրգ, Ֆլոսենբյուրգ, Մայդանեկ, Աուշվից, Զաքսենհաուզեն և Մաութհաուզեն համակենտրոնացման ճամբարներում։ Ճամբարների ղեկավարությունից բազմիցս ստացել է համագործակցելու առաջարկներ։ Չնայած իր տարիքին, եղել է ճամբարային դիմադրության շարժման ակտիվ ղեկավարներից մեկը։ 1945 թվականի փետրվարի 18-ի գիշերը Մաութհաուզեն (Ավստրիա) համակենտրոնացման ճամբարում, ի թիվս այլ կալանավորների (մոտ 500 մարդ), սառնամանիքին ջրվել է և զոհվել։ Դարձել է անկոտրում կամքի և տոկունության խորհրդանիշ։


== Նկարագրություն ==
Գեներալ-լեյտենանտ Դմիտրի Կարբիշևի հուշարձանը գեներալ բացվել է 1980 թվականի մայիսի 7-ին Գեներալ Կարբիշևի բուլվարում։ Հուշարձանի հեղինակներն են քանդակագործ Վլադիմիր Ցիգալը, ճարտարապետ Ա. Մ. Պոլովնիկովը։
Հուշարձանն ամբողջությամբ ձուլված է բրոնզից։ Դեպի վեր խոյացող 8-մետրանոց սյուները խորհրդանշում են սառույցի մեծաբեկորներ, որոնց վրա ամրացված է հերոսի դիմաքանդակով խորանարդը։ Հիշատակի նշանի վրա փորագրված է.


== Ֆիլատելիայում ==
1989 թվականին Խորհրդային Միությունում թողարկվել է փոստային ծրար հուշարձանի պատկերով։


== Ծանոթագրություններ ==
Պրոյեկտիվ երկրաչափություն

Պրոյեկտիվ երկրաչափություն, երկրաչափության բաժին, ուսումնասիրում է պատկերների այնպիսի հատկություններ, որոնք անփոփոխ են մնում պրոյեկտիվ ձևափոխությունների (օրինակ՝ կենտրոնական պրոյեկտման) դեպքում․ այդպիսի հատկությունները անվանում են պրոյեկտիվ։


== Տերմինաբանություն ==
Պրոյեկտիվ հատկություն չեն, օրինակ, ուղիղների զուգահեռությունը (որովհետև, օրինակ, ուղանկյուն պրոյեկտման դեպքում հատվող ուղիղները կարող են պրոյեկտվել զուգահեռ ուղիղների), անկյունների և պատկերների հավասարությունը և այլն։
Պրոյեկտիվ հատկություն է, օրինակ, մեկ ուղիղ գծի վրա ընկած չորս կետերի կրկնակի հարաբերությունը՝ պրոյեկտիվ երկրաչափությունյան կառուցման համար հարմար է մտցնել, այսպես կոչված, «պրոյեկտիվ ուղիղ», «պրոյեկտիվ հարթություն», «պրոյեկտիվ աարածություն» հասկացությունները։ Սովորական՝ էվկլիղեսյան հարթությունից պրոյեկտիվ հարթություն ստանալու համար նախ այդ հարթության յուրաքանչյուր ուղղին և դրան զուգահեռ յուրաքանչյուր ուղղի միացնում են ձևական սիմվոլ, որին վերագրվում են սովորական կետի բոլոր հատկությունները (անվանում են «անվերջ հեռու» կամ «ոչ սեփական» կետ), ապա՝ բոլոր ուղիղների բոլոր ոչ սեփական կետերի բազմությունը (այն անվանում են «անվերջ հեռու» կամ «ոչ սեփական» ուղիղ) միացնում են էվկլիդեսյան հարթությանը, արդյունքը պրոյեկտիվ հարթությունն է։
Նույն կերպ կա ռուցվում է պրոյեկտիվ տարածությունը։ Ավելի խիստ՝ պրոյեկտիվ հարթությունը (և տարածությունը) մտցվում է որոշակի աքսիոմների համակարգի միջոցով։ Պրոյեկտիվ հարթություն (տարածություն) մուծելուց հետո արդեն, պրոյեկտիվ ձևափոխությունը սահմանվում է՝ որպես պրոյեկտիվ հարթության (տարածության) այնպիսի փոխմիարժեք արտապատկերում ինքն իր վրա, որի դեպքում ուղիղ գծի վրա ընկած կետերը փոխանցվում են ուղիղ գծի վրա ընկած կետերի (ուղիղները փոխանցվում են ուղիղների)։
Պրոյեկտիվ երկրաչափությունյան մեջ կարևոր դեր է խաղում Դեզարգի թեորեմը, եթե եռանկյունների համապատասխան կողմերը հատվում են միևնույն ուղղի վրա ընկած կետերում, ապա համապատասխան գագաթները միացնող ուղիղները հատվում են մի կետում։ Ճիշտ է նաև հակառակ պնդումը։ Պրոյեկտիվ երկրաչափությունյան կարևոր դրույթներից է և երկակիության սկզբունքը, ըսա որի՝ եթե ճիշտ է որևէ պնդում, որը ձևակերպվում է միայն կետերի և ուղիղների պատկանելիության տերմիններով («կետը ընկած է ուղղի վրա», «ուղիղն անցնում է կետով»), ապա ճիշտ է նաև «կետ» և «ուղիղ» տերմինների տեղերը փոխելուց ստացված պնդումը։ Օրինակ, Դեզարգի թեորեմի նկատմամբ կիրառելով այս սկզբունքը՝ կստանանք այդ թեորեմի հակառակ թեորեմը։ Պրոյեկտիվ հարթության մեջ մտցվում են, այսպես կոչված, համասեռ կոորդինատներ կետի համասեռ կոորդինատներ են անվանում թվերի յուրաքանչյուր այնպիսի եռյակ, իսկ անվերջ հեռու (օօ) կետի կոորդինատներն են՝ (1, 2, 0), որտեղ (1, 2)-ը (օօ) կետը որոշող զուգահեռ ուղիղների փընջին զուգահեռ որևէ վեկտորի կոորդինատներն են։
Պրոյեկտիվ հարթության յուրաքանչյուր ուղիղ որոշվում է տեսքի հավասարումով, որտեղ թվերից գոնե մեկը զրո չէ ոչ սեփական ուղղի հավասարումն։ Երկրորդ կարգի կորը որոշվում է։
Մալթայում Հունաստանի դեսպանություն

Մալթայում Հունաստանի դեսպանություն (անգլ.՝ Embassy of Greece in Malta, հուն․՝ Πρεσβεία της Ελλάδος στον Μάλτα), Հունաստանի Հանրապետության դիվանագիտական ներկայացուցչությունը Մալթայում։
Մալթայում Հունաստանի դեսպանատունը գտնվում է մայրաքաղաք Վալետայի Ֆոնդգալանդ փողոցում։ Ներկայումս Մալթայում Հունաստանի դեսպանի պաշտոնը զբաղեցնում է Քրիսուլա Կարիկոպուլուն։
Հունաստանի Կորֆու, Պիրեյ և Սալոնիկ քաղաքներում գործում է նաև Մալթայի պատվավոր հյուպատոսություն։


== Աղբյուրներ ==
Վալետայում Հունաստանի դեսպանատուն
Չամչաջուր (գետ)

Չամչաջուր, գետ Հայաստանի Լոռու մարզում։ Սկիզբ է առնում Ջավախքի լեռների արևելյան լանջերից և Մեղվահովիտ գյուղի հարավային եզրին աջից միախառնվում Լոռիգետին։ Երկարությունը՝ 10 կմ։


== Ծանոթագրություններ ==
Խալիմա Նասիրովա

Խալիմա Նասիրովա (դեկտեմբերի 21, 1913(1913-12-21), Կոկանդի մարզ, Ֆերգանայի մարզ, Ռուսական կայսրություն - հունվարի 3, 2003(2003-01-03), Տաշքենդ, Ուզբեկստան), ուզբեկ խորհրդային երգչուհի (սոպրանո)։ ԽՍՀՄ ժողովրդական արտիստուհի (1937 թվական)։
Սովորել է Բաքվի թատերական տեխնիկումում (1924-1927 թվականներ), Մոսկվայի կոնսերվատորիայի ուզբեկական օպերային ստուդիայում (1934–1937 թվականներ)։ Բեմական գործունեությունն սկսել է 1927 թվականին, Համզայի անվան թատրոնում որպես դրամատիկ դերասան, ապա՝ երաժշտա-դրամատիկական թատրոնում։ 1939 թվականից եղել է Ա․ Նավոիի անվան ուզբեկական օպերայի և բալետի թատրոնի առաջատար մենակատարուհի։ Լավագույն դերերգերից են՝ Լեյլի, Գյուլսարա (Գլիերի և Սադիկովի «Լեյլի և Մեջնուն», «Գյուլ- սարա»), Զուհրա (Զալիլովի և Բրովցինի «Թահիր և Զուհրա»), Մայսարա (Յուդակովի «Մայսարայի արարքները»), Կարմեն (Բիզեի «Կարմեն»)։ ԽՍՀՄ պետական (1942, 1951 թվականներ) և Ուզբեկական ԽՍՀ Համզայի անվան (1971 թվականներ) մրցանակներ։
Կանն

Կանն (ֆր.՝ Cannes), քաղաք-կուրորտ Ֆրանսիայի հարավում, Միջերկրական ծովի ափին։ 1964 թվականից Կաննի միջազգային կինոփառատոնի անցկացման վայրն է։
Մտնում է, այսպես կոչված, Լազուր ափ շրջանում տեղադրված Ֆրանսիական Ռիվիերան կազմող առողջարանների խմբի մեջ։
Կլիման մերձարևադարձային է։


== Անվանում ==
Անվանումն առաջացել է լատիներեն Canna «եղեգ» բառից։ Բնորոշ է անվանման ֆրանսերեն գրության հոգնակի Cannes ձևը, որը պահպանվում է մինչև այժմ։


== Առողջապահություն ==
Կաննում բուժվում են նյարդային համակարգի, շնչառական օրգանների խանգարումներով, սրտի, երիկամների և այլ հիվանդություններով տառապողները։


== Ծանոթագրություններ ==
Մլաշե (Դուշեթի շրջան)

Մլաշե (վրաց.՝ მლაშე), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 940 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 423 մարդ։


== Ծանոթագրություններ ==
Ֆերդինանդո II Մեդիչի

Ֆերդինանդո (Ֆերդինանդ, Ֆերնանդո) II Մեդիչի (իտալերեն՝ Ferdinando (Fernando) II de' Medici, հուլիսի 14, 1610(1610-07-14), Ֆլորենցիա - մայիսի 23, 1670(1670-05-23)[…], Ֆլորենցիա),  Տոսկանայի մեծ դուքս Մեդիչի ընտանիքից, գահակալել է 1621—1670 թվականներին։
Պատմության մեջ Ֆերդինանդոն նշանավորվել է գիտության և արվեստի հովանավորությամբ, մանսավորապես եկեղեցական դատավարության ժամանակ ակտիվորեն պաշտպանել է Գալիլեյին։


== Կենսագրություն ==

Ֆերդինանդոն Տոսկանայի Մեծ դուքս Կոզիմո II Մեդիչիի և նրա կնոջ` դքսուհի Մարիա Մագդալենայի ավագ որդին է (երկրորդ երեխան)։ Գահ է բարձրացել հոր մահից հետո` 1621 թվականի փետրվարի 28-ին։ Ֆերդինանդոյի անչափահաս լինելու պատճառով մինչև 1628 թվական դքսության ժամանակավոր կառավարչի պարտականությունները կատարել են մայրը և տատը`  Տոսկանայի Մեծ դքսուհի Քրիստինա Լոթարինգացին։ 1633 թվականին Ֆերդինանդոն ամուսնացել է Վիկտորիա դելա Ռովերի հետ։
Սկզբնական շրջանում Ֆերդինանդոն կառավարել է մոր և տատի ազդեցության տակ։ Աստիճանաբար նա ինքնուրույն է դարձել, նրա նշանավոր հաջողությունն է համարվում  դուքսական պալատի ծախսերի կրճատումը։ 1630 թվականին Տոսկանան գրաված ժանտախտի համաճարակի տարածումը կանխելու նպատակով Ֆերդինանդոն ձեռնարկել է տարբեր միջոցառումներ։ Այդ ժամանակ ժանտախտին զոհ է գնացել բնակչության 10%-ը։ Այս գործողությունները նրան մեծ ժողովրդականություն են բերել, քանի որ նա և իր եղբայրները անհատական վարկեր են տրամադրել բնակչությանը։ Ֆերդինանդոյի և եղբայրների միասնությունը նրա կառավարման հիմնական հատկանիշներից մեկն է եղել։ Ֆերդինանդոն արտաքին քաղաքականության մեջ չի ներքաշվել մինչև 1643 թվականը, երբ նա պատերազմել է Կաստրոյի կոմսության համար, որպեսզի կանխի պապական տերությունների ընդլայնումը։ Ֆերդինանդոն  ընդարձակել է Տոսկանան ՝ գրավելով հարևան երկու փոքր կոմությունները (Սանտա-Ֆիորա` 1633 թվական, Պոնտրեմոլի` 1649 թվական)։ Նրա կառվարման տարիներին տոսկանական տնտեսության անկման առաջին նշանները հիմնականում պայմանավորված են եղել ժանտախտով և Կաստրոյի պատերազմի ժամանակ կատարված ծախսերով։
Ֆերդինանդ II- ը վախճանվել է 1670 թվականի մայիսի 23-ին կաթվածից։ Նրան մեծ փառքով թաղել են Սան Լորենցոյի բազիլիկայի մատուռում։


== Ընտանիք ==
Ֆերդինանդոն և Վիկտորիա դելա Ռովերը ունեցել են չորս որդի, որոնցից երկուսը մահացել են մանուկ հասակում։


== Պարգևներ ==
Սուրբ Ստեփանոս Պապի և Նահատակաց շքանշան։
Մալթայի օրդեն


== Գրականություն ==
Napier, H. E. Florentine history, from the earliest authentic records to the accession of Ferdinand the Third, grand duke of Tuscany. London: E. Moxon, 1846. Chapter IX.


== Արտաքին հղումներ ==
Մեդիչիները Ֆլորենցիայում


== Ծանոթագրություններ ==
Դուվանկա (գյուղ, Զոլոչևի շրջան)

Անվան այլ կիրառումների համար տե՛ս՝ ԴուվանկաԴուվանկա (ուկրաիներեն՝ Дуванка), գյուղ Ուկրաինայի Խարկովի մարզի Զոլոչևի շրջանում։
2001 թվականի տվյալներով Դուվանկա գյուղում բնակվում էր 28 մարդ։ Բնակավայրը զբաղեցնում է 0,092 կմ² տարածք։ Բնակչության խտությունը կազմում էր 304,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արեգակի խավարում (2021 թվականի հունիսի 10)

Արեգակի խավարում 2021 թվականի հունիսի 10, 147 սարոսային օղակաձև արեգակնային խավարում, որի առավելագույն փուլը է լինելու դիտել Կանադայում, Գրենլանդիայում և Ռուսաստանում։ Այս խավարումը 2003 թվականի մայիսի 31-ի սարոսի միջոցով կատարված շրջանաձև արեգակնային խավարման կրկնությունն է համարվում, որի գոտին անցնում էր Գրենլանդիայի վրայով, իսկ մասնակի փուլերը տեսանելի էին գրեթե նախկին ԽՍՀՄ տարածքում։ Այն եզակի է նաև նրանով, որ այն է լինելու տեսնել Հյուսիսային բևեռում։ Այս սարոսի հաջորդ խավարումը տեղի կունենա 2039 թվականի հունիսի 21-ին։
Խավարումը (օղակաձև կամ մասնակի) տեսանելի կլինի 60 երկրներում և կախյալ տարածքներում։


== Խավարման տեսանելիության հանգամանքներ ==
Խավարման օղակային փուլի գոտին կսկսվի մոտավորապես համաշխարհային ժամանակով 9 ժամ 55 րոպեին, Օնտարիոյի նահանգում (Կանադա)՝ մոտավորապես հս. լ. 50° և 90° արմ. երկ. կոորդինատներով կետում (Վերին լճից հյուսիս)։ Հետագայում, շարժվելով հյուսիսարևելյան ուղղությամբ, գոտին անցնելու է Օնտարիո նահանգով, Հուդզոնի ծոցով, Ունգավա թերակղզով, Հուդզոնի նեղուցով, Բաֆինի երկրով, Բաֆֆինի ծովով, այնուհետև, արդեն հյուսիսային ուղղությամբ անցնելու է Գրենլանդիայի ծայրամասային հյուսիսարևմտյան մասով։ Հենց այնտեղ, 80°49’ հս. լ. և 66°48’ արմ. երկ. կոորդինատներով կետում համաշխարհային ժամանակով 10 ժամ 41 րոպե 51 վայրկյանին կնկատվի խավարման ամենամեծ փուլը։ Դրանից հետո, օղակաձև խավարման փուլի գոտին կմտնի Հյուսիսային Սառուցյալ օվկիանոսի ջրային տարածք, կանցնի Հյուսիսային բևեռով և այնուհետև, հարավային ուղղությամբ անցնելով մոտավորապես 150° արմ. երկ. այն կշարունակվի Նոր Սիբիր կղզու միջով և կմտնի Ռուսաստանի տարածք, որտեղ կերևա Յակուտիայում, Չուկոտկայի ինքնավար շրջանի արևմուտքում, Մագադանի մարզի հյուսիսում և Կամչատկայի երկրամասի ծայրամասից հյուսիս-արևմուտքում։ Օղակաձև խավարումը կավարտվի համաշխարհային ժամանակով մոտավորապես 11 ժամ 30 րոպեին՝ Յակուտիայի և Մագադանի մարզի սահմանի մոտ, մոտավորապես 64° հս. լ. և 151° արմ. երկ. կոորդինատներում։
Խավարման մասնակի փուլերը տեսանելի կլինեն Եվրոպայում (բացի Իտալիայի հարավից, Բալկանյան թերակղզուց և Ռումինիայի հարավային շրջաններից), նախկին ԽՍՀՄ տարածքի մի զգալի մասում (բացառությամբ Մոլդովայի և Ուկրաինայի հարավային շրջանների, Ղրիմի, Կովկասի, Կենտրոնական Ասիայի հարավային շրջանների, Պրիմորսկի երկրամասի, Սախալինի, Կամչատկայի, Կորյակ ինքնավար շրջանի և հարավային Չուկոտկայի), Մոնղոլիայում, Չինաստանի մեծ մասում, Կանադայում (բացառությամբ նրա արևմտյան և հարավ-արևմտյան շրջանների), Միացյալ Նահանգների հյուսիս-արևելքում, Ալյասկայի հյուսիսում, Գրենլանդիայում, Հյուսիսային Սառուցյալ օվկիանոսում և Ատլանտյան օվկիանոսի հյուսիսային գոտում։
Հիմնական բնակավայրերը, որտեղ հնարավոր է լինելու նկատել օղակաձև խավարումը.


== Ծանոթագրություններ ==


== Արտաքին հղումներ ==
Интерактивная карта Ксавье Юбе кольцеобразного солнечного затмения 10 июня 2021 года с обстоятельствами явления для данной точки.
кольцеобразного солнечного затмения 10 июня 2021 года с обстоятельствами явления для данной точки.
Данные о затмении на английском сайте.
Նիքոլաս շրջան (Արևմտյան Վիրջինիա)

Նիքոլաս շրջան (անգլ.՝ Nicholas County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 681 կմ² է, բնակչությունը՝ 26, 233 մարդ (2010 թ. տվյալներով)։ Շրջկենտրոնն է Սամերսվիլ բնակավայրը։ Կազմավորվել է 1818 թ.։
Ուշ անտիկ ժամանակաշրջան

Ուշ անտիկ ժամանակաշրջան, անտիկ դարաշրջանի վերջին ժամանակաշրջանը; տևել է մ.թ. 2-5-րդ դարերում։ Արևմտահռոմեական կայսրության անկումով 476 թ-ին և ժողովուրդների մեծ գաղթով ավարտվում է ուշ անտիկ ժամանակաշրջանը։ Սակայն ավարտը չի ոչնչացնում այդ դարաշրջանի հարուստ ժառանգությունը, որին առաջին հերթին դասվում է Քրիստոնեության դիրքերի ամրացումը։ Ուշ անտիկ ժամանակաշրջանին հաջորդում է միջնադարը, ավելի հստակ՝ վաղ միջնադարը։
Մեսետա

Մեսետա (իսպ.՝ Meseta), Իբերյան Մեսետա, Կաստիլյան սարահարթ, սարահարթ, գրավում Պիրենեյան թերակղզի մեծ մասը։ Կենտրոնական Կորդիլիերներով (Ալմանսոր լեռ, 2592 մ-ի ամենաբարձր կետը) Մեսետան բաժանվամ է Հին Կաստիլիա և Նոր Կաստիլիա սարահարթերի։ Կան կապարի, պղնձի, սնդիկի, կոբալտի, երկաթի, ոսկու, անագի և վոլֆրամի հանքավայրեր։ Կլիման մերձարևադարձային է, միջերկրածովյան։ Խոշոր գետերն են Դուերոն, Տախոն, Գվադիանան, Մինիոն։ Գերիշխում են գորշանտառային և շագանակագույն հողերը։ Տարածված են մակվիսի, գարիգայի և տոմիլյարի բուսական համակցությունները, լեռներում՝ անտառները։
Վիգոդարցերե

Վիգոդարցերե  (իտալերեն՝ Vigodarzere), քաղաք Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 12235 մարդ (2004 թ.)։ Բնակչության միջին խտությունը 618 մարդ/կմ²։ Զբաղեցնում է 19 կմ² տարածք։ Փոստային ինդեքս՝ 35010։ Հեռախոսային կոդ՝ 049։


== Ծանոթագրություններ ==
Թրոմսյոյի կամուրջ

Թրոմսյոյի կամուրջ (նորվ.՝ Tromsøbrua ), ավտոմոբիլային կամուրջ Tromsøysundet  ծոցի և նորվեգական Թրոմսյո քաղաքի միջև։ Նորվեգիայի առաջին կոնսերֆացված կամուրջն է և հանդիսանում է Թրոմսյոի տեսարժան վայրերից մեկը։


== Պատմություն ==

Նախքան կամրջի կառուցումը տրանսպորտային փոխադրումները իրականացվել են լաստանավային փոխադրամիջոցներով։ Կամրջի կամ թունելի շինարարության մասին սկսել են մտածել 1948 թվականին։ Վերջնական նախագիծը քննարկվել է և հաստատվել 1955 թվականին խորհրդարանի կողմից։ Նախագիծը մշակվել է հայտնի նորվեգացի ճարտարապետ Էրլինգ Վիկշեի (նորվ.՝ Erling Viksjø) կողմի։
Շինարարությունը սկսվեց 1958 թվականին և տևեց 2 տարի։ Երթևեկության համար կամուրջը բացվեց 1960 թվականին Նորվեգիայի այն ժամանակվա վարչապետի կողմից։ 1963 թվականին կամրջին շնորհվեց հեղինակավոր Betongtavlen մրցանակ։
Կառուցման ժամանակ այն եղել է Հյուսիսային Եվրոպայի ամենաերկար կամուրջը։ Արժեքը եղել է 14.5 միլիոն նորվեգական կռոն։ Կամրջից 3 կմ հեռավորության վրա կառուցվեց թունել, որը որոշակի չափով թեթևացրել է շինության ծանրաբեռնվածությունը։
Այն կամուրջը համարվել է ինքնասպանների ամենահայտնի վայրը, որտեղ նրանք վերջ են տվել կյանքին։ 2005թ.-ին կամրջի ամբողջ երկայնքով տեղադրվել են ճաղավանդակ՝ կանխելու համար ինքնասպանությունները։
2008 թվականին ապրիլի 17-ին Թրոմսյոյի կամուրջը ընդգրկվել է Նորվեգիայի պատմական հուշարձանների ցանկում։


== Կառուցվածք ==
Կամուրջը երկաթբետոնյա է, ունի 58 թռիչք։ Ամբողջական երկարությունը 1036 մ է։ Կենտրոնական թռիչքը ունի 58 մ երկարություն։ Ծովի մակարդակից ունի 38 մ բարձրություն։ Ունի 2 երթևեկելի գոտի և 2 հետիոտնային արահետ։ Ընդհանուր լայնությունը 8,3 մ է։


== Ծանոթագրություններ ==


== Արտաքին հղումներ ==
Architecture Guide for Northern Norway and Svalbard պորտալում կամրջի մասին տեղեկատվություն: (անգլ.)
Սիվյու (Նիվշերայի վտակ)

Սիվյու (ռուս.՝ Сывъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիվշերա գետի աջ ափին՝ 50 կմ հեռավորության վրա։ Գետի երկարությունը կազմում է 42 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016903
Կոդը ըստ հիդրոլոգիական հետազոտության (ՌԴ) — 103001690
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(7242) Օկյուդո

(7242) Օկյուդո (անգլ.՝ Okyudo), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 11-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,166233 ա. մ., առավելագույնը մոտենում է 1,8435 ա. մ. հեռավորության վրա և հեռանում 2,489 ա. մ.։ Արեգակի շուրջ մեկ ամբողջական պտույտ է կատարում 1164,54 երկրային օրվա ընթացքում, իր ուղեծրով շարժվելով միջինում 0,309134 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7242) Օկյուդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայկական տափաստանային իժ

Հայկական լեռնատափաստանային իժ, Հայկական տափաստանային իժ (լատ.՝ Vipera eriwanensis), իժերի ընտանիքին պատկանող թունավոր օձ։


== Նկարագրությունը ==
Ոչ մեծ իժ, մարմնի երկարությունը հասնում է մինչև 480 մմ, պոչի երկարությունը՝ 70-80 մմ։ Գլուխը խիստ ձգված է, դնչի ծայրը թեթևակիորեն բարձրացված և սրված է։


=== Գունավորումը ===
Օձը վերևից ունի բաց մոխրագույն երանգավորում արտահայտված սև կայծակնանման նախշերով։ Փորը մուգ մոխրագույն է սև բծերով։


== Տարածվածություն ==
Հանդիպում են Թուրքիայի հյուսիս-արևելքում գտնվող Կարսի և Էրզրումի պրովինցիաներում ու Հայաստանի լեռնանտառային շրջաններում ծովի մակերևույթից 1000-2200 մ բարձրությունների վրա։
Այլ տվյալներով ՝ 1200–3000 մ։


=== Բնակեցման պայմանները ===
Բնակեցնում է սարերի չոր թեքությունները, քարքարոտ լեռնային տափաստանները, լեռնանցքների ափերը։ Ամառային տապին իժը իջնում է ներքև՝ ավելի խոնավ շրջաններ։ Ձմեռում է մինչև ապրիլ-մայիս ժամանակահատվածը։


== Թույնի ներգործությունը ==
Հայկական թափաստանային իժը, ինչպես մնացած բոլոր իժերը, թունավոր է։ Թույնը հեմոլիտիկ ազդեցության է (ազդում է արյան և արյունաստեղծ օրգանների վրա)։ Խայթոցը ներկայացնում է մեծ վտանգ ընտանի կենդանիների և մարդու համար։ Խայթված կենդանիները մահանում են արյան անմակարդելիության և ներքին արյունհոսությունների պատճառով։


== Սնունդը ==
Օձը սնվում է մկնանման կրծողներներով, ուղղաթևերով և մողեսներով։ Ոչ մեծ առանձնյակները միայն ուղղաթևերով։


== Ձմեռումը ==
Իժը ձմեռում է քարանձավներում, ձմեռումը սկսվում է հոկտեմբերին։


== Նման տեսակներ ==
Հայկական տափաստանային իժը տարբերվում է Դարևսկու իժից ավելի նեղ և ցածր, ավելի սուր գլխով։


== Ծանոթագրություններ ==


== Արտաքին հղումներ ==
The Reptile Database: Vipera eriwanensis
Սուրբ Ստեփանոս եկեղեցի (Ողոհի)

Սուրբ Ստեփանոս եկեղեցի, հայկական առաքելական ավերված եկեղեցի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Ողոհի գյուղի կենտրոնական մասում։


== Պատմություն ==
Գտնվում էր պատմական Մեծ Հայքի Վասպուրական նահանգի Գողթն գավառում։ 17-րդ դարում եկեղեցին վերանորոգվել էր Յովսեփի կողմից։ Հետագա վերանորոգումը տեղի է ունեցել 1906 թվականին, որի մասին վկայվում էր մուտքի կամարից վերև տեղադրված փոքրիկ խաչքարի վիմական արձանագրությունը։


== Ճարտարապետություն ==
Եկեղեցին կառուցվել էր 13-րդ դարում և գտնվում էր Ողոհի գյուղի կենտրոնական մասում։ Եկեղեցու Ճարտարապետը անհայտ է, ինչպես նաև պատվիրատուն և մեկենասը։ Եկեղեցին եռանավ բազիլիկայի  հորինվածք ուներ։ 1930-ական թվականներին գմբեթը փլուզվել է։ Վնասվել էր հարավային ավանդատան, աղոթասրահի ծածկի մի մասը։
Եկեղեցին թե ներսից և արտաքինից անշուք էր։ Միակ մուտքը արևմտյան կողմից։ Որմնանկարներ, զարդաքանդակներ և պատկերաքանդակներ չի ունեցել։


== Տես նաև ==
Որդուարի շրջան
Վասպուրական
Ողոհի
Աղահեցիկի Սուրբ Խաչ վանք (Ողոհի)


== Գրականություն ==
Այվազյան Արգամ, «Նախիջևանի հայկական ճարտարապետության հուշարձաններ», Երևան, 1981.
Այվազյան, Արգամ (1980) Մեսրոպավանի, Շրջուի,Ողոհիի և Նորակերտի ճարտարապետական հուշարձանները. Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԼԷ (Բ-Գ). pp. 93–94.


== Ծանոթագրություններ ==
Մուլեն (շրջան)

Անվան այլ կիրառումների համար տե՛ս՝ Մուլեն (այլ կիրառումներ)Մուլեն (ֆր.՝ Moulins), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Օվերն երկրամասում։ Շրջանի դեպարտամենտ՝ [[Ալյե]]։ Սուպերֆեկտուրա՝ Մուլեն։ Շրջանի բնակչությունը 2006 թվականին կազմել է 105.957 մարդ։ Բնակչության խտությունը կազմում է 35 մարդ/կմ²։ Շրջանի տարածքը կազմում է 2996 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Մուլենի շրջան (ֆր.)


== Ծանոթագրություններ ==
Դիրխան

Դիրխան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Չիլոե (նահանգ)

Չիլոե (իսպ.՝ Provincia de Chiloé), նահանգ Չիլիի Լոս Լագոս տարածաշրջանում։ Վարչական կենտրոնն է Կաստրո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Չիլոեն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 10 համայնք.


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 154 766 մարդ, բնակչության խտությունը կազմում է 16,94 մարդ/կմ²։
Չիլոե նահանգի տարածքի ընդհանուր մակերեսը կազմում է 9 136,6 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Չիլոե նահանգի պաշտոնական կայքը (իսպ.)
Գևորգ Դավթյան (դերասան)

Գևորգ Դավթյան (հուլիսի 29, 1978(1978-07-29), Երևան, Հայկական ԽՍՀ, ԽՍՀՄ), հայ դերասան։


== Կենսագրություն ==
Գևորգ Դավթյանը ծնվել է 1978 թվականի հուլիսի 29-ին, Երևան քաղաքում։ Միջնակարգ կրթությունը ստացել է Երևանի Զորավար Անդրանիկի անվան միջնակարգ դպրոցում, որն ավարտել է 1995 թվականին, որից հետո ուսումը մեկ տարի շարունակել է Երևանի Հ.Պարոնյանի անվան երաժշտական կոմեդիայի պետական թատրոնին կից ստուդիայում՝ Կարպ Խաչվանքյանի ղեկավարությամբ։
՛
1996-2001 թվականներին սովորել է Երևանի թատրոնի և կինոյի պետական ինստիտուտի երաժշտական թատրոնի դերասանի բաժնում։ 2001-2004 թվականերին նույն ինստիտուտի ասպիրանտուրայում պաշտպանել է «Բեմական խոսքը մյուզիքլում» աշխատությունը։ 
1997-2001 թվականներին աշխատել է Երևանի Հակոբ Պարոնյանի անվան երաժշտական կոմեդիայի պետական թատրոնում, զուգահեռ Երևանի Կամերային երաժշտական թատրոնում, որի հիմնադիրներից է եղել։ 2002-2004 թվականներին Մոսկվայի Էստրադային թատրոնում շարունակել է ուսումը՝ միաժամանակ աշխատելով որպես դերասան։
2004-2006 թվականներին պարտադիր զինվորական ծառայության է անցել Հայաստանի զինված ուժերում։ 2007 թվականին որպես դերասան աշխատանքի է անցել Երևանի Հակոբ Պարոնյանի անվան երաժշտական կոմեդիայի պետական թատրոնում։


== Դերեր ==
1997 թվական-Վ․Կոտոյանի «Պըլը Պուղի» (Միրիջան)։
1998, 2009 թվական-Ա․Այվազյանի «Ուշ լինի, նուշ լինի» (Արշակ), «Ատամնաբույժն արևելյան» (Լևոն)։
1998 թվական-Սոլոգուբի «Քնքուշ սրտից պատուհաս» (Ալեքսանդր)։
1998 թվական-Բ.Բրիտենի «Ոսկե ունայնություն» (Նավաստի)։
1999 թվական-Կ.Օրֆի «Բերեուերի դուստրը» (Ծաղրածու)։
2000 թվական-Է.Վեբերի «Կատուներ» (Գաբի, Մանգոջերի, Սքիմբլ)։
2001 թվական-Վ.Աճեմյանի «Կիկոսի մահը» (Վարսո)։
2002 թվական-Ջ.Քենդերի «Չիկագո» (Ճաճանչափայլ Մերի)։
2003 թվական-Կոչիանտեի «Քվազիմոդո և Էսմերալդա» (Քահանա)։
2003 թվական-«Բրոդվեյ, բրոդվեյ» (Հանդիսավար)։
2010 թվական-Հ.Պարոնյանի «Շողոքորթն» (Բարտեմ)։
2010 թվական-Ա.Իսահակյանի «Արեգնազան» (Կախարդ)։
2014 թվական-Ա.Կուրեյչիկի «Զգուշացեք, կանայք են» (Ժորժ)։
2015 թվական-Նուշիչի «Տիկին մինիստրուհին» (Բարեկամ)։
Ս.Միրզոյանի «Սառնասիրտ թագուհին» (Ծաղրածու)։


== Ծանոթագրություններ ==


== Արտաքին հղումներ ==
GEVORG DAVTYAN NOR TARVA HEQIAT
HAYASTAN GEVORG DAVTYAN MOSKVA 2017
Յակոբ Գրիմ

Յակոբ Լյուդվիգ Կառլ Գրիմ (գերմ.՝ Jacob Ludwig Karl Grimm, հունվարի 4, 1785(1785-01-04)[…], Հանաու, Մայն Կինցիգ, Դարմշտադտի վարչական շրջան, Հեսսեն, Գերմանիա և Henau, Հռենոս Հունսրյուկ, Ռայնլանդ Պֆալց - սեպտեմբերի 20, 1863(1863-09-20)[…], Բեռլին, Պրուսիայի թագավորություն), գերմանացի բանասեր, դիցաբան։
Վիլհելմ Գրիմի ավագ եղբայրը։


== Կենսագրություն ==
Ծնվել է հայտնի իրավաբան Ֆիլիպ Վիլհելմ Գրիմի ընտանիքում։ Եղբոր հետ եղել է հեյդելբերգի ռոմանտիկայի ներկայացուցիչ, որոնց նպատակն էր հասարակական և գիտական շրջանակների ուշադրությունը հրավիրել գերմանական ազգային մշակույթի (ֆոլկլոր) հանդեպ։
Գրիմ եղբայրների կողմից գերմաներենով հրատարակած պատմության և քերականության գրքերը խթան են հանդիսացել գերմաներենի և լեզվաբանության ձևավորման համար՝ որպես ինքնուրույն գիտական ճյուղ։
Գերմանական դիցաբանական դպրոցի և ֆոլկլորի հիմնադիրն է (գիրք «Գերմանական դիցաբանություն», 1835 թվական)։
Եղբոր հետ կազմել է գերմանական հեքիաթների հայտնի հավաքածուն։ Գրիմ եղբայրների կյանքի գլխավոր աշխատությունը «Գերմանական բառարանն» է (գերմ.՝ Deutsches Wörterbuch), որը փաստացի գերմանական լեզվի համեմատական-պատմական բառարան է։ Հեղինակներին հաջողվել է այն հասցնել մինչև «F» տառը, այն ավարտվել է միայն 1970-ական թվականներին։
1864 թվականին Ա․ Ա․ Խովանսկու «Բանասիրական նամակագրություններ» ամսագրում հրատարակվել է Յակոբ Գրիմի «Գերմաներենի պատմությունը»՝ ռուսերենով նրա աշխատությունների առաջին թարգմանությունը։ 
Յակոբ Գրիմը մահացել է կաթվածից՝ աշխատասեղանի մոտ՝ գերմ.՝ Frucht (միրգ) բառահոդվածի վրա աշխատելիս՝ 1863 թվականի սեպտեմբերի 20-ին։


== Գրիմ ընտանիքի տոհմածառը ==


== Տես նաև ==
Վիլհելմ Գրիմ
Գրիմ եղբայրներ


== Գրականություն ==
«Гриммы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==
Սադիղջան

Սադիղ Միրզա Ասադ օղլի (ադրբ.՝ Sadıq Mirzə Əsəd oğlu, 1846, Շուշի, Ռուսական կայսրություն - 1902, Շուշի, Ելիզավետպոլի նահանգ, Ռուսական կայսրություն), Ադրբեջանի ժողովրդական երաժիշտ, թառահար, ադրբեջանական թառի ստեղծող ;
Սադիղջանը մտցրել է նշանակալի նորամուծություններ ադրբեջանական մուղամում։ XIX դարի 90-ական թվականներին Սադիղջանի ղեկավարությամբ ստեղծվեց անսամբլ, որում ընդգրկված էին այդ ժամանակվա հայտնի երգիչներ և երաժիշտներ։ Թարիստի ուսանողների թվում էին այնպիսի հայտնի երաժիշտներ, ինչպիսիք են Ղուրբան Փիրիմովը, Մաշադի Զեյնալը, Արսեն Յարամիշևը, Մարդի Ձանիբեկովը, Համիդ Մալիբեյլին, Տաթևոս Արթյունյանը, Մաշադի Ջամիլ Ամիրովը, Շիրին Ախունդովը և այլն։


== Կենսագրություն ==
Սադիղ Միրզա Ասադ օղլի ծնվել է 1846 թվականին (ըստ այլ աղբյուրների. 1842 թ.): Դեռ մանկուց Սադիղը մեծ հետաքրքրություն է ցուցաբերել արվեստի հանդեպ, նա գեղեցիկ երգել է ժողովրդական երգեր։ Նրա հայրը ՝Ասադուլան, նրան տարել է հանրահայտ երաժշտագետ Խարաթ Կուլիի դպրոց։ Այս դպրոցը մեծ ազդեցություն ունեցավ Սադիխի ՝որպես երաժիշտ ձևավորման վրա։ 18 տարեկանում Սադիղջանը կորցրել է ձայնը, որից հետո նա սովորել է նվագել տարբեր երաժշտական գործիքներ, ինչպիսիք են `քամանչա, սրինգ, թառ։
Սադիղջանը որպես թառահար ճանաչելու գործում մեծ դեր են ունեցալ  Ադրբեջանում անցկացվող երաժշտական մեջլիսները։ XIX դարի 90-ական թվականներին Սադիղջանի ղեկավարությամբ ստեղծվեց անսամբլ, որում ընդգրկված էին այդ ժամանակվա հայտնի երգիչներ և երաժիշտներ ։
Սադիղջանը մահացել է 1902 թվականին։


== Ծանոթագրություններ ==
Կենտեղջյուր

Կենտեղջյուր (լատ.՝ Monodon monoceros), ատամնավոր կետերից է, ապրում է հյուսիսային ցուրտ ծովերում։ Նա ունի 2 անգամ ավելի երկար մարմին, քան Ինիան կամ Սուսակը, այս կենդանու երկարությունը հասնում է 6 մ-ի։ Կենտեղջյուրի վերին ծնոտի մասում աճում են երկու կտրիչ ատամներ, որոնցից ձախակողմյանը զարգանում է հորիզոնական ուղղությամբ։ Դա 2-3 մ երկարությամբ, պտուտակաձև սնամեջ «եղջյուր» է, այդ է պատճառը, որ այս կենդանուն հունարեն անվանում են մոնոդոն կամ եդինորոգ (ռուսերեն), իսկ սկանդինավյան լեզուներով՝ նարվալ։ Բացի այդ ատամներից նա նաև ունի վերին ծնոտում մեկական սեղանատամներ, իսկ ներքևի ծնոտում չկան ատամներ։ Այս կենդանու քթանցքը կիսալուսնաձև է և գտնվում է ճակատի վրա։ Լողաթիակները ձվաձև են, լայն գագաթով։
Երբ եղանակը սկսում է ցրտել նրանք հավաքվում են տարածության վրա և պոչի լողաթիակով ալիքներ առաջացնում, որպեսզի այդ մասում ջուրը չսառի, այլապես նրանք կմնան սառույցի տակ և շնչահեղձ կլինեն։ Երբ արուների եղջյուրները հաստ են լինում անհրաժեշտության դեպքում նրանք կարող են սառույցի շերտը ծակել։
Կենտեղջյուրը սնվում է ձկներով և փափկամարմիններով։ Այս կենդանու միսն օգտագործում են խաշած կամ չորացած վիճակում, իսկ մաշկը ուտում են հում վիճակում։


== Արտաքին հղումներ ==
Ռուսաստանի ողնաշարավորներ(չաշխատող հղում)
Կենտեղջյուր Archived 2011-08-04 at the Wayback Machine.


== Գրականություն ==
Ս. Գ. Ստեփանյան, Գ. Ե. Ավագյան-«Կենդանական աշխարհի հսկաները», Երևան, 1975. 94 էջ
Օղակ (երկրաչափություն)

Անվան այլ կիրառումների համար տե՛ս՝ Օղակ (այլ կիրառումներ)
Օղակ, հասկացություն երկրաչափությունում, որն օգտագործվում է օղականման օբյեկտների նկարագրման համար։
Բաց օղակը համարվում է կոնի տոպոլոգիական համարժեքը՝ 
  
    
      
        
          S
          
            1
          
        
        ×
        (
        0
        ,
        1
        )
      
    
    {\displaystyle S^{1}\times (0,1)}
   ։
Նմանատիպ օղակի մակերեսը հավասար է R և r շառավիղներով շրջանագծերի մակերեսների տարբերությանը։

  
    
      
        A
        =
        π
        (
        
          R
          
            2
          
        
        −
        
          r
          
            2
          
        
        )
        
        .
      
    
    {\displaystyle A=\pi (R^{2}-r^{2})\,.}
  Օղակի մակերեսը կարող ենք որոշել նախ բաժանելով օղակը անվերջ փոքր չափսի օղակների, որոնց լայնությունը՝ 
  
    
      
        d
        ρ
      
    
    {\displaystyle d\rho }
  , իսկ մակերեսը՝ 
  
    
      
        2
        π
        ρ
        
        d
        ρ
      
    
    {\displaystyle 2\pi \rho \,d\rho }
  , ապա ինտեգրելով արտահայտությունը 
  
    
      
        ρ
        =
        r
      
    
    {\displaystyle \rho =r}
   -ից 
  
    
      
        ρ
        =
        R
      
    
    {\displaystyle \rho =R}
   սահմաններում։

  
    
      
        A
        =
        
          ∫
          
            r
          
          
            R
          
        
        2
        π
        ρ
        
        d
        ρ
        =
        π
        (
        
          R
          
            2
          
        
        −
        
          r
          
            2
          
        
        )
        .
      
    
    {\displaystyle A=\int \limits _{r}^{R}2\pi \rho \,d\rho =\pi (R^{2}-r^{2}).}
  


== Տես նաև ==
Կոն


== Արտաքին հղումներ ==
Օղակի անիմացիա (անգլ.)
Վլադիմիր Բայբակով

Վլադիմիր Բայբակով (ռուս.՝ Влади́мир Ви́кторович Байбако́в, նոյեմբերի 20, 1958(1958-11-20)), ռուս դիվանագետ։


== Կենսագրություն ==
1980 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1980 թվականից զբաղվում է դիվանագիտական գործունեությամբ։ Տիրապետում է անգլերենին։

1994-1998 թվականներին եղել է Ռուսաստանի Դաշնության արտաքին գործերի նախարարության կատարող քարտուղարի դեպարտամենտի բաժանմունքի պետ, խորհրդական, քարտուղարության վարիչ։
1994-ից մինչև 2002 թվականը ԱՄՆ-ում եղել է Ռուսաստանի Դաշնության ավագ խորհրդական։
2002 թվականից մինչև 2008 թվականը եղել է Ռուսաստանի Դաշնության արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի բաժանմունքի պետ, տնօրենի տեղակալ։
2008 թվականի օգոստոսի 15-ից մինչև 2014 թվականի նոյեմբերի 11-ը Մավրիտանիայում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
1-ին դասի արտակարգ և լիազոր դեսպանորդ (2013 թվականի օգոստոսի 15)


== Ծանոթագրություններ ==


== Արտաքին հղումներ ==
Դեսպանը գիտի՝ ինչ է անում
Արյունխմիկ դեղատու

Արյունխմիկ (լատ.՝ Sanguisorba), արյունածուծ, արյունխոտ, կարմրագլխիկ, ջերմատակ, վարդազգիների (վարդածաղիկներ) ընտանիքի բազմամյա խոտաբույսերի, հազվադեպ՝ կիսաթփերի կամ թփերի ցեղ։ Հայտնի է 30, ՀՀ-ում՝ 1 տեսակ՝ արյունխմիկ դեղատու (S. officinalis)։


== Ձևաբանություն ==
Ցողունը գրեթե մերկ է, ուղիղ, կողավոր, սնամեջ, վերևի մասում՝ ճյուղավորվող, բարձրությունը՝ 20-100 սմ. Արմատամերձ տերևները կոթունավոր են, կենտփետրաձև, ցողունայինները՝ նստաղիր, սղոցաեզր, վերևից՝ մուգ կանաչ, փայլուն, ներքևից՝ փայլատ, թխագորշ։ Ծաղկաբույլը գլխիկանման է, ծաղիկները՝ մանր, երկսեռ, առանց ծաղկաթերթիկների։ Ծաղկում է ամռանը։ Պտուղը չոր, մանր, շագանակագույն սերմիկ է։


== Նկարագրությունը ==

Վարդազգիների ընտանիքին պատկանող բազմամյա խոտաբույս է, մինչև, մինչև 1 մետր բարձրության։ Տերևները բարդ են, կենտ, փետրաձև։ Ծաղկաբույլը հասկ է, գլանաձև, արյունաբոսոր ծաղիկներով։ Սերմերը մանր են, դարչնագույն։ Ծաղկում է հունիս֊օգոստոս ամիսներին, պտուղները հասունանում են սեպտեմբերին։ Բույսը ջրասեր է, հիմնականում աճում է խոնավ մարգագետիներում, անտառի բացատներում, գետեզրերին, ենթալպիական գոտիներում։ Ձմեռում է լավ, պտղակալում կանոնավոր, բազմանում սերմերով։ Անունը ծագել է լատիներեն արյուն կլանող, արյուն խմող բառերից, հավանաբար հիմք ընդունելով բույսի արտահայտված արյունադադարեցուցիչ հատկությունը։


== Քիմիական բաղադրությունը ==
Բույսը հարուստ է դաբաղանյութերով, որոնց քանակը նրա առանձին մասերում տատանվում է 12-25%֊ի սահմաններում։ Արմատները պարունակում են գալլաթթու, թրթնջկաթթու, էլլագաթթու, սապոնիններ, գալլատանիտ, թրթնջկաթթվային կալցիում, պիգմենտ, օսլա, եթերայուղ։ Տերևներում հայտնաբերված է C վիտամին և կարոտին։ Միկրոտարրերից պարունակում է մանգան, մագնեզիում, երկաթ, վանադիում և այլն։


== Կիրառական նշանակություն ==

Դեղաբույս է. պարունակում է աղաղանյութեր, սապոնիններ, օսլա, ասկորբինաթթու, եթերայուղեր, կարոտինոիդներ, ներկանյութեր (մոխրագույն, կարմիր)։ Պատրաստուկները (եփուկ, մզվածք) օգտագործում են որպես արյունահոսությունը դադարեցնող միջոց, նաև մաշկային հիվանդությունների, այրվածքների, լնդաբորբերի դեպքերում։ Մեղրատու է, գեղազարդիչ և կերաբույս։


== Բուժական նշանակությունը ==
Բուժման համար կիրառվում են հիմնականում բույսի արմատը և կոճղարմատը, երբեմն էլ նրա վերգետնյա մասը։ Մթերվում է աշնանը, երբ սկսում են թառամել տերևներն ու ծաղիկները։ Արմատը հանում են բահով, թողնելով բուսուտների 30-50%֊ը՝ հաջորդ տարվա աճի համար։ Արմատը անջատելով վերգետնյա մասից, լվանում են սառը ջրով, կտրատում 10-15 սմ երկարությամբ, չորացնում արևի տակ կամ լավ քամհարվող սենյակում, կամ չորացնում՝ 40-50 աստիճանի պայմաններում։ Լավ չորացրած հումքը կորացնելուց պետք է դյուրաբեկ լինի։ Հումքը պահում են պարկի մեջ, պարբերաբար խառնելով։ Այն ունի սև, գորշավուն տեսք, կոտրված մասում՝ դեղնավուն, անհոտ․ խիստ տտիպ համով։ Հումքի պիտանելիությունը մոտ 5 տարի է։ Արյունխմիկը հայկական ժողովրդական բժշկության մեջ հայտնի է եղել որպես լուծը և աղիքային արյունահոսությունը դադարեցնող, դաշտանը կարգավորող, հավկուրությունը բուժող (հյութը աչքերին կաթեցնելու եղանակով) և արյան ճնշումը իջեցնող միջոց։


== Տարածվածությունը Հայաստանում ==
Տարածված է Գեղարքունիքի, Լոռու մարզերի միջին և վերին լեռնային գոտիների ողողվող, անջրդի հովիտների մարգագետիններում ու բացատներում։ Կոճղարմատը հաստ է, փայտացող, կտրվածքում՝ գորշ դեղնավուն։


== Ծանոթագրություններ ==
Փշանգոմեր

Փշանգոմեր, գյուղ Արևմտյան Հայաստանում, Վանի վիլայեթի Արծկեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Sledgehammer (երգ)

«Sledgehammer», ամերիկյան Fifth Harmony խմբի երգը։ Երգը գրվել է Ջոնաս Ջեբերգի, Մեգան Թրեյնորի և Սին Դուգլասի կողմից։ Պրոդյուսերներն են Ջեբերգը և Հարվի Մեյսոնը։ Երգը թողարկվել է 2014 թվականի հոկտեմբերի 28-ին, համարվում է խմբի դեբյուտային Reflection (2015) ալբոմի երկրորդ սինգլը։
Երգը արժանացել է երաժշտական քննադատների դրական կարծիքներին։ Գրավել է 40-րդ հորիզոնականը Billboard Hot 100-ում, 63-րդ հորիզոնականը Canadaian Hot 100-ում։
Երգի տեսահոլովակը նկարահանվել է Ֆաթիմա Ռոբինսոնի կողմից։


== Երգացանկ ==
Թվային ներբեռնում"Sledgehammer" – 3։52UK Digital single"Boss" – 2։51
"Sledgehammer" – 3։52


== Հրապարակման պատմություն ==


== Ծանոթագրություններ ==
Մակակներ

Մակակներ (Macaca, Macacus), ցածրակարգ, նեղքիթ կապիկների սեռ։ Մարմնի երկարությունը 34-65 սմ է, պոչինը՝ 5-70 սմ, քաշը՝ 3, 5-18 կգ։ Էգերը փոքր են արուներից։ Գունավորումը դեղնագորշից մինչև սև։ Հայտնի է 12 տեսակ, մեկը՝ Աֆրիկայի հյուսիսում և Պիրենեյան թերակղզում, մնացածը՝ Հարավային Ասիայում։ Մակակները ապրում են ծառերի վրա, մեկ տեսակը (մագոտ)՝ ժայռերում։ Սնվում են պտուղներով, արմատներով, տերևներով, միջատներով, փափկամորթներով, խեցգետնակերպերով։ Ապրում են մեծ, հիերարխիկ խմբերով (մեկ ուժեղ արու, էգեր ու տարբեր սերունդների ձագեր, ենթակա արուները երբեմն առանձին են ապրում)։ Ծնում են տարին մեկ ձագ, որը սեռահասուն է դառնում 3, 5-4, 5 տարեկանում։
Տերեմկովցի

Տերեմկովցի (ուկրաիներեն՝ Теремківці), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Տերեմկովցի գյուղում բնակվում էր 466 մարդ։ Բնակավայրը զբաղեցնում է 0,835 կմ² տարածք։ Բնակչության խտությունը կազմում էր 558,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճանաչել մեղավոր

«Ճանաչել մեղավոր» (ռուս.՝ «Признать виновным»), խորհրդային գեղարվեստական լիամետրաժ գունավոր սոցիալական դրամա, որը նկարահանել է ռեժիսոր Իգոր Վոզնեսենսկին 1983 թվականին Մ. Գորկու անվան կինոստուդիայում։


== Սյուժե ==
Ֆիլմը պատմում է անչափահասների գործերով ոստիկանության տեսուչ Վորոնինի առօրյայի մասին, որը փորձում է կազմակերպել դեռահասների ազատ ժամանակը և նրանց զբաղեցել շրջանի համար օգտակար գործով։ Երկար ժամանակ դիտելով 9-րդ դասարանցի Նիկոլայ Բոյկոյին՝ տեղի բանդայի պարագլուխին, տեսուչն այդպես էլ չի կարողանում բանտից փրկել  տղային, որին յուրովի համակրում էր։


== Դերերում ==
Ալեքսանդր Միխայլով – Սերգեյ Անատոլևիչ Վորոնին, ոստիկանության կապիտան, քրեական հետախուզության ավագ տեսուչ
Վլադիմիր Շևելկով – Նիկոլայ Բոյկո
Իգոր Ռոգաչյով – Վիկտոր Վլադիմիրով, Նիկոլայի ընկերը
Ալեքսանդր Սիլին – Սլավա Գորյաև, Նիկոլայի ընկերը
Մարինա Յակովլևա – Յուլյա Սաֆոնովա
Վերա Սոտնիկովա – Օլգա (Լյոկա), Նիկոլայի ընկերուհին, վարսավիր
Իրինա Միրոշնիչենկո – Վիկտորյա Պավլովնա Բոյկո, Նիկոլայի մայրը, լրագրող
Վալենտին Պեչնիկով – Սայկին, ծեծված հարբեցող
Վլադիմիր Կորեցկի – Ալեքսանդր Պետրովիչ Բոյկո, Նիկոլայի հայրը
Լյուբով Սոկոլովա – Մարիա Վասիլիևնա, Վիկտոր տատը
Յուրի Նազարով – Մատվեյ Իզոտովիչ Գորյաև, վարպետ, Սլավայի հայրը
Վլադիմիր Շիրոկով – Եգոր
Գեորգի Կուլիկով – դպրոցի տնօրեն
Ելենա Վալաևա – Թամարա Իվանովնա, 9 «Ա» դասարանի դասղեկ, անգլերենի ուսուցիչ
Անատոլի Գրաչով – Իգոր Բորիսովիչ Վլադիմիրով, Վիկտորի հայրըԷպիզոդներում

Լարիսա Բլինովա – Ալեքսանդրա Իվանովնա Գորյաչևա, Սլավայի մայրը
Մայա Բուլգակովա – Մուխինա, տուժած
Լարիսա Լուժինա – Լյուդմիլա Վլադիմիրովա, Մարինա Վասիլևնայի դուստրը, Վիկտորի մայրը
Եվգենի Կրասավցև – Մուխին, զինված կռվարար
Արնիս Լիցիտիս – թալանված վարորդ
Սերգեյ Ժիգունով – Անդրեյ
Կլավդիա Կոզլենկովա – վարսահարդար
Գալինա Օռլովա – մատուցողուհի
Դմիտրի Օրլովսկի – Իվան Միխայլովիչ Նազարով, հասարակական գործիչ
Լյուդմիլա Կարաուշ – պատվիրատու արհեստանոցում
Դմիտրի Շպարո – Դմիտրի Իգորևիչ Շպարո, դպրոցի ակումբի դասախոս
Անդրեյ Յուրենև – պատվիրատու արհեստանոցում 
Անտոն Վոզնեսենսկի – Պետկա


== Նկարահանող խումբ ==
Սցենարի հեղինակ՝ Յուրի Իվանով, Վլադիմիր Կարասյով
Երգերի տեքստի հեղինակ՝ Իգոր Վոզնեսենսկի
Բեմադրող ռեժիսոր՝ Իգոր Վոզնեսենսկի
Բեմադրող օպերատոր՝ Անատոլի Բուրավչիկով
Բեմադրող նկարիչ՝ Ֆելիքս Ռոստոցկի
Կոստյումների նկարիչ՝ Նատալյա Ռոստոցկայա
Կոմպոզիտոր՝ Ալեքսանդր Ժուրբին
Հնչյունային օպերատոր՝ Իգոր Ստրոգանով
Կինոռեժիսոր՝ Նինա Իվանովնա
Կինոօպերատոր՝ Նիկոլայ Պոդզեմելնի
Խմբագիր՝ Վիկտորյա Սվյատկովսկայա
Նկարիչ-դիմահարդար՝ Լյուդմիլա Լիբինա
Մոնտաժող՝ Գալինա Դմիտրիևա
Համակցված նկարահանումներ․
Օպերատոր՝ Յու Օսմինկին
Նկարիչ՝ Յու Միլովսկի
Գլխավոր խորհրդատու՝ ոստիկանության գեներալ-մայոր Ն. Մ. Շարանկով
Նկարահանող խմբի տնօրեն՝ Տագի Ալիև


== Ծանոթագրություններ ==


== Արտաքին հղումներ ==
«Ճանաչել մեղավոր»(անգլ.) ֆիլմը Internet Movie Database կայքում
Բեկլենևկա (գյուղ, Միխայլովսկի շրջան)

Բեկլենևկա (ռուս.՝ Бекленевка), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լոզովկա (գյուղ, Պոլտավայի շրջան)

Անվան այլ կիրառումների համար տե՛ս՝ ԼոզովկաԼոզովկա (ուկրաիներեն՝ Лозівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Լոզովկա գյուղում բնակվում էր 256 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Waiting for the Sun

Waiting for the Sun-ը ամերիկյան լեգենդար ռոք խումբ The Doors-ի երրորդ ստուդիական ալբոմն է։ Ալբոմը թողարկվել է 1968 թվականի հուլիսին, և դարձել է խմբի առաջին և միակ ալբոմը որը առաջին հորիզոնականն է զբաղեցրել Ամերիկայի չարթերում։ Ալբոմը նաև իր մեջ է ներառում խմբի երկրորդ հիթային սինգլ համարվող "Hello, I Love You" երգը։ Ալբոմը նաև զբաղեցրեց 16րդ հորիզոնականը Անգլիայում։ Բացառությամբ երկուսի ալբոմի մնացյալ բոլոր երգերը գրվել են այն ժամանակահատվածում երբ խումբը ձայնագրել է իրենց առաջին և երկրորդ ստուդիական ալբոմները։ Ալբոմի կենտրոնական երգը պետք է լիներ բավական երկար և թատերական "Celebration of the Lizard" երգը, սակայն այդ երգից միայն մի հատվածը ընդգրկվեց ալբոմի ցանկում՝ "Not to Touch the Earth"-ը։ Ալբոմը վաճառվել է ավելի քան 9 միլիոն օրինակով ամբողջ աշխարհում։


== Կառուցվածք ==
"Celebration of the Lizard" երգը նախապես պետք է զբաղեցներ ալբոմի ամբողջ առաջին կողմը, բայց խումբը երբեք չկարողացավ ձայնագրելերգի համար այն ստուդիական տարբերակը որը նրանց պետք էր և նրանք ուզում էին։ (Հետագայում խումբը այն ձայնագրում է այն իրենց առաջին համերգային ալբոմում՝ Absolutely Live-ում)։
Խմբի որոշ երկրպագուներ այն կարծիքն են հայտնել որ երբ "Celebration of the Lizard" երգի ձայնագրությունը հետաձգվեց, խմբի ավելի վաղ շրջանի երկու ստեղծագործություններ "Hello, I Love You" և "Summer's Almost Gone" երգերը վերանայվեցին և վերաձայնագրվեցին արպեսզի լրացնեն պակասը։ Այս երկու երգերի դեմո տեսակները ձայնագրվել են խմբի 1965 թվականին լույս տեսած առաջին դեմո ալբոմում։ Waiting for the Sun-ը դարձավ խմբի ամենակարճ ալբոմը։
Ալբոմի 40-ամյակին նվիրված վերաողարկման ժամանակ "Celebration of the Lizard" երգը որը ենթավերնագրված էր "An Experiment/Work in Progress" անունով, և "Not to Touch the Earth" երգի սկզբնական երկու տարբերակները ընդգրկվեցին որպես հավելյալ երգեր։
Waiting for the Sun-ը հաճախ է քննադատության ենթարկվել իր փափուկ հնչողության համար, և համարվում է որ հենց այդ հնչողության պատճառով խումբը փոխեց իրենց նախկին հնչողությունը որի շնորհիվ դարձել էր ճանաչված։ Չնայած սրան ալբոմը ներառում է խմբի որոշ դասական դարձած ստեղծագործություններ ինչպիսիք են "Hello, I Love You", "Five to One", "Spanish Caravan", "Not to Touch the Earth" և հակասական, պատերազմի դեմ գրված "The Unknown Soldier" երգերը։
Ալբոմի համանուն անունով՝ "Waiting for the Sun" դուրս է մնացել ալբոմից սակայն հետո այն ձայնագրվել է 1970 թվականին թողարկված Morrison Hotel ալբոմում։
Ալբոմի ձայնագրման ժամանակ Ռեյ Մանզարեկը փոխեց իր Vox Continental գործիքը Gibson G-101ճով, որը և հետագայում նա նվագում էր խմբի համերգային կատարումների ժամանակ։
Խմբի կիթառիստ Ռոբի Կրիեգերը ալբոմում ցույց է տալիս ֆլամենգո ժանրում իր վարպետությունը "Spanish Caravan" երգում։


== Երգացանկ ==
Բոլոր երգերը գրվել են Ջիմ Մորիսոնի, Ռոբի Կրիգերի, Ռեյ Մանզարեկի, և Ջոն Դենսոմրի կողմից։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Վաճառքներ ==


== Աղբյուրներ ==